ODBRANA OPTUŽENOG MAKSIĆ DRAGANA OD 05.10.2017.GODINE

Časni sude, gospodo sudije, imam 53-godine života. U životu živim u tromilionskom gradu Beogradu, u životu me policajac nije zaustavio ni legitimisao, a kamoli da sam napravio neki prekršaj i da budem zatvoren kao što sam ovde u vašoj zemlji. Ovo je za mene katastrofa. Ako sam se ogrešio o zakonu u vašoj zemlji i ako sam napravio neko krivično delo, nije moja namera niti sam to želio. Došao sam ovde na neko slavlje, na koje me je poslao čovek, u koga sam verovao, medjutim ta vera u njega i sve to izgleda da nije to, za šta sam došao, ako ovaj sud utvrdi. Ja znam da ništa nisam počinio i ništa nisam kriv. Ovo je javno sudjenje i ja se mogu izjasniti da kažem da me je sramota ako dokaže sud da sam ja učinio krivično delo. Časni sude, pošto u zadnje 2-3 godine, su mi se izdešavale neke stvari u familiji, ti skupovi na koje sam ja išao, to su skupovi većinom održavani na velikim praznicima, u crkvenim portama, druženje sa ljudima, po koji ražanj, kotlić, ujutro dodjemo, uveče se rasturimo i idemo. Političke skupove ni u svojoj zemlji nisam išao da podržim, a kamoli da dodjem 500 kilometara, koga ne znam, da dodjem, da pravim nered i da mi ovde policija lomi kičmu. Čovek koji me je pozvao, zove se Milan Pavasović. Desetak dana pre dolaska, on je mene pozvao telefonom, njega znam možda 6-7 godina zadnjih, on je mene pozvao i rekao Dragane njegov pokret, on ima neki pokret svesrpski tamo, njegov pokret je dobio poziv od Ravnogorskog pokreta, da se u Podgorici održava skup ravnogoraca, promocija nekih knjiga, guslari bit će. Bit će uveličana svečanost. Kaže bilo bi lepo kao gosti da odete, jer ja ne mogu da odem, da prisustvujete tom skupu i uveličate taj skup. Ja sam rekao Milane, zadnjih mesec ipo dana, jer sam po struci sudijo, keramičar. Zadnjih 2-3 meseca, nisam imao mnogo posla, pa sam sve živo prihvatio i u zadnjih mesec dana sam sa Dušićem sam radio, kosio, sekao drva i tako dalje. U tom periodu kada me je zvao ja i Dušić Milan smo radili po 10-tak dana u šumi i krali drva za zimu, spremali kako se kaže kod Vas ne znam. Ja sam rekao da Milane nemam para, ne znam da li ću da idem, da nisam ni dobrog zdravlja i tako. On je rekao, Dragane ja ću imati sastanak, pa ćemo se čuti, ima vremena još 10-tak dana, je pred dolazak. Časni sude, 3 dana pre polaska on je mene ponovo zvao. Ja sam se dogovarao i sa Srboljubom i sa Dušićem, da li ćemo ići i kako ćemo ići, nemamo para i u svakom slučaju, ostalo je na tome da ne idemo. Kad je on zvao 3 dana pre toga ,on je rekao Dragane ja sam imao sastanak, na tom sastanku je odlučeno, da će vam biti plaćen put, smeštaj i hrana u Podgorici, od organizatora, ko organizuje. Ja samo mogu da kažem jedno časni sude, ja nisam član nikakvog četničkog, ravnogorskog, niti bilo kog pokreta organizacije, ja sam jednu jedinu zakletvu dao 1987 godine u vojsci i nikada se nikome nisam zakleo za ništa više, a na te skupove sam išao sam kažem rekao sam zašto i kako zbog tog druženja i zbog tog mog posla, jer da se ne vraćam na to. Ja sam predložio Srboljubu i Dušiću, rekoh tako i tako, rekao mi je Milan da će nam biti plaćen smeštaj, oćemo ići, nećemo ići i na kraju smo se dogovorili da ćemo ići. Ja sam pitao Milana, ko je bio na tom sastanku i kako, on je rekao Dragane na tom sastanku je bio Pajo sa Kosova, Aleksić Aleksandar iz Šapca, Milić Branka i ne znam, mislim da je rekao još nekog, ali stvarno ne znam nisam zapamtio. Ja stvarno časni sude ne znam, znači ne mogu da grešim dušu, da li su ti ljudi uopšte bili na tom sastanku. Znači ono što je on meni saopštio telefonom, to ja i vama kažem. On je rekao tada, dobro se sećam, da je tada rekao, rekao ko ide, kako ide, on kaže Aleksić ide sa nekim momcima, ti ako budeš išao vas trojica i Branka će ići sa nekim ljudima kolima. Rekoh, mi ne možemo s kolima, nemamo auto, ići ćemo vozom. Tako je i bilo, dan pre polaska, on je mene ponovo zvao i rekao Dragane, Branki su otkazali ljudi, neće da ide sa njom, može li da ide sa vama. Ja sam fino rekao što ne može, ja neću nositi, da izvinete Branku na ledja, ići ćemo vozom svi zajedno. U vozu smo pričali o nekim nebitnim stvarima, krenuli smo na stanici u Beogradu, nas je Branka dočekala, mi smo kasnili, gužva je bila u Beogradu, mi smo kasnili i Branka nas je dočekala na stanici i seli u voz. Ustvari ona je samo da kažem časni sude, ja sam joj rekao Branka uzmi za nas karte pošto kasnimo, pa kada stignemo na stanici, dat ćemo ti pare.Tako je i bilo, kad smo stigli mi smo dali pare, što je kupila karte, u jednom pravcu, koliko se ja sećam, tako je bilo. Znači u vozu smo došli nas četvoro, u kupeu sami. Nikoga nije bilo. Čuo sam da je Branka spomenula, da su mene neki ljudi pozdravili u vozu, ja sam bio u hodniku, to je bilo posle ponoći, neki momci su mi tražili cigaretu, da li pušim i kad stiže ovaj voz za Bar, rekoh ja ne pušim. Ja idem do Podgorice, a kad stiže ne znam, nosili su torbe, prošli su ta tri momka i to je sve što sam video. Posle ponoći smo u nekom drugom kupeu, ušli su Dušić i Djordjević, jer je bilo mesta da se odmori i da se legne, bili smo umorni ja i Dušić, jer smo jedan pre toga ceo dan vozili drva. Stigli smo u Podgorici oko 8 - pola devet ujutro. Seli smo na stanici autobuskoj u bašti restorana, naručili smo tursku kafu i kiselu vodu, popili sve to. Ja časni sude nisam imao telefon od Paje, koji je trebao da nas dočeka. Milan je rekao da će nas dočekati ili on ili Aleksić iz Šapca. Od njih dvojice jedan. I od njih ćemo da dobijemo troškove, što dolazimo. Nikoga nije bilo, ja sam pitao Branku, evo tu je neka kaže, ako nije tako, da li ona ima telefon od Paje, ja ne znam, nisam znao njemu ime i prezime, niti se predstavio meni ni kao po imenu i prezimenu, samo sam znao tako. Ona je rekla da ima. Javit će se, javila se i da je on njoj rekao da će on doći za sat-sat ipo vremena i da ćemo ići tamo, gde trebamo ići. Ne znam gde. Pošto njega nije bilo do 11 sati, vrteli smo se po stanici, ne znam više koliko smo i vozova ispratili. U 11 sati ili pola 12, tako nešto ja sam pošto sam imao telefon na dopunu, ne na kreditu, nisam imao telefon na računu, nisam imao dovoljno kredita, ja sam potražio telefon od Dušića i rekao Mišo daj mi telefon da pozovem Milana, šta se ovo dešava 11 je sati nikoga nema. Celu noć nismo spavali, ceo dan se vrtimo po stanici, šta je ovo. U medjuvremenu sam Branki rekao da pozove i Aleksića, da se čujem i sa njim, šta je sa njim. Ona je dala meni telefon, ja sam uzeo pozvao sam Aleksića, ja sam rekao ja sam Dragan iz Beograda, on je rekao Dragane, ja nisam u Podgorici, ja sam van grada ne mogu ti ništa pomoći, čujemo se, to su sve njegove reči što je on meni rekao. Ja onda sam zvao Milana i rekao šta se dešava, zašto, niko nema po nas, on je rekao sad ću da zovem i videt ću šta je, ako nema niko da se javi,snalazite se kako znate i umete i vraćajte se kući, da bi posle 5 minuta zvao i rekao da će po nas ipak doći taj Pajo. Časni sude, ja sam tog Paja upoznao 2013 godine na Ravnoj gori, na jednom skupu, predstavio mi se kao Pajo, a od 2013.godine, nisam ga video do dana, kada sam došao u Podgorici. Aleksić isto znam od 2010. godine, on praktikuje koliko sam čuo strogo dolazi samo na te skupove u maju mesecu na Ravnoj gori i nigde više i video sam njega, isto 2013.godine na Ravnoj gori, jer od tad nisam ni bio, niti ja niti Srboljub, jer većinom sa se Srboljubom na Ravnoj gori,delimo troškove i tako. 2014. godine je njemu umrla kćerkica, nismo bili, 2015 godine je meni umro tata, nismo bili,i 2016.godine sam krenuo da radim, počela mi sezona, isto nisam bio. Znači da se vratim tamo. U medjuvremenu je Dušić išao dva puta, nisam ni znao, dva puta je išao na autobuskoj stanici. Ja rekao Mišo, sedite ovde idem do autobuske i ja nešto da pitam, kaže što ćeš na autobuskoj. Ja sam otišao na autobuskoj stanici da pitam, da li postoji neki prevoz, da se mi vratimo kući. Ja sam imao 15-tak eura u džepu i možda 1000 dinara. Otišao sam tamo, , tri šaltera su radili, stara gospodja, mladja neka i bio dečko čitao novine jedan sa bradicom. Ja pridjem kod njega, pitam ga, kaže dva puta je dolazio neki čovek, pitao za karte za Beograd, nikakvog prevoza nemate, ali dodjite narednih pola sata ili sat opet ćemo videti šta je. Molim vas rekoh obezbedite mi 4 karte rezervišite za Beograd, bilo kakav prevoz. Kaže dobro. Oko pola 3-2, pola 3, došao je ipak taj Pajo. Ja sam njega časni suda upoznao na Ravnoj gori bez brade, sada je došao sa bradom. Crna jakna, crne pantalone, došao je seo. Mi smo sedeli za stolom, sada ne mogu tačno da se setim, da li smo svi sedeli na stolom ili nismo, ili smo bili pored stola jer više nismo,jer je više bila sramota sedeti piti jednu kafu 5 sati. Svi smo se skupili tu, seli za stolom, on se izvinjavao, čeka goste sa svih strana, što smo čekali i zato je zakasnio. Ja nemam vremena više da sedim, naručili smo opet kafu:"Ja nemam vremena više da sedim sa vama, moram da idem, slušajte me dobro, kaže evo vam 200 €, po 50 € svakome za troškove, po 20 € za karte i 10 € za spavanje, kaže ja moram da idem sutra se ujutro čujemo oko 9-10 sati, može se desiti kaže da bude skup otkazan i sutra imate voz u 10 sati i vratite se kući". Ja sam stvarno bio poludio časni sude, znači celu noć izmrcvaren, ceo dan po stanici, i on tako meni kaže, što nisi to rekao jutros u 9 h, kada smo stigli, da se neće održati, da se vratimo kući, a ne ovako. Ustao je i otišao. Ni jedan jedini minut se on nije zadržao sa nama. Kafu nije ni popio. Od tih para što sam uzeo, tu smo se dogovorili ne znam ko je od svih četvoro nas, da ostane novac kod jednog i da taj jedan plati smeštaj i plati karte, a ne svi četvoro da idemo i da svak posebno plaća. Od tog novca što sam uzeo platio sam i tu kafu i to što se popilo tu, svratili smo usput kupili da jedemo, jer nismo jeli do 2-3 sata, koliko je bilo nemam pojma, ja ne znam da li smo od jutra doručkovali, ne mogu da se sjetim stvarno, kupili smo neki sokove, koju čokoladu i krenuli da tražimo smeštaj. Pošto je on rekao nadjite smeštaj, smestite se i sutra ujutro se čujemo u 9 sati. Rekoh gde da idemo, šta da radimo ne znam. Kaže sutra ja dolazim po vas, idete tamo gde se održava skup. Mi smo krenuli od autobuske stanice desno, ja nikada časni sude nisam došao u Crnoj Gori, bio sam 1997.godine, u staroj Budvi, radio neki restoran i to je bilo to. Znači krenuli smo tamo centrom na semaforu je bila neka devojka, mi smo pitali devojku, mi smo pitali da li postojki neki hostel, da nadjemo smeštaj, ona je rekla vidite u onu zgradu preko puta ima pekara ispod, možda tu postoji. Otišli smo do pekare pitali pekara, on je rekao ima u ovom ulazu, kaže idite i pitajte. Ušli smo u ulaz, našli smo smeštaj, pitali smo koliko košta, bilo je prvo 12 €- 11€ , ne znam, tu smo se pogadjali, šta je bilo kako je bilo, važno da sam od tih para, što sam dobio, svi što smo dobili, ja sam platio taj smeštaj, čovek nije imao sitno u novčanicu, jer je bila jedna novčanica od 100 € nije imao sitno i dodao je 10 € Dušić i rekao Dragane evo ti a kada budemo izašli napolje, kada budes rasitnio pare onda ćemo da mu damo od tih para. U medjuvremenu dok smo došli do Hostela, svratili smo i jeli, kupili smo da jedemo i jeli smo. Od stvari ništa nisam imao pošto smo se dogovarali da odemo malo i da posjetimo manastir, imao sam od stvari sam imao u rancu, nismo mogli da stignemo ni da jedemo usput, kupili smo ne znam, nemam pojma šta je bilo usput i hleba, imao sam neku majicu, pošto mi je supruga rekla da ponesem ako već prespavam, presvučem se ako idem u manastir, da ne idem u tu garderobu što sam išao. Jednu majicu i ne znam da li sam imao još nešto, to je sve bilo. Izašli smo iz hostela, pitali smo onog gazdu, momka koji je tu bio, nemam pojma, pitali smo ga da malo prošetamo, prošetali smo gradom, išli smo preko nekog mosta, u neku pješačku zonu, gde nije bilo auta i tako, prošetali smo svratili smo u jedan ili dva kafića, popili još koje piće i kafu, vratili smo se nazad, jer smo bili umorni oko 9 sati. Ja mislim oko 9 da je bilo, otišli smo u sobu i legli. Tu sam se bio i ja malo našalio onom gazdi sam rekao, imamo jednu gospodju sa nama rekoh hoću za nju sobu da namjesti. Branka se našalila i rekla šta je Dragane jel se vi bojite mene. Ja ću spavati tu, nije problem nikakav, 4 kreveta su ionako bila. Legli smo da spavamo, neko je počeo da lupa, u neko doba noći, ne znam ko je ustao, otvorili smo vrata,:"Otvorite policija" ušli su dva inspektora u civilu. Niko nas nije ni maltretirao ni tukao, ni ružno ponašao, pokazali su legitimaciju, rekli su, držao je čovek beli papir, kao što je imam ja i sa tog papira, niko nije tražio ništa, sa tog papira je čitao imena i prezimena. Jeste li vi to, jesmo. Kaže idemo na jedan informativni razgovor do policije, a sećam se dobro da je Branka rekla, jesmo li mi to uhapšeni. On je rekao ne, nego idete na jedan razgovor i bit ćete pušteni. Znači odatle smo ušli u privatna kola, a ne policijska, ušli i odvedeni u nekoj zgradi, ja stvarno ne znam gde, kad smo ušli u toj zgradi u hodniku, tada sam video 4 ili 5 ljudi koji su vezani u hodniku bili, medju njima je bio i taj Pajo, koji je došao na stanicu u hodniku. Ja sam mislio da ću da pridjem do njega, da pitam šta se dešava, medjutim, pre nego što smo došli u kancelariju, nas je uveo inspektor svi četvoro zajedno, onda smo bili svi posebno, u svakoj kancelariji davali iskaze, nemam pojma. Znači časni sude, ja stvarno ne znam što je posredi, što mi se stavlja na teret, ja stvarno ne mogu da verujem, jer smo, za mene je ovo kafastrofa.To veče kada smo dovedeni i zatvoreni, to veče su me vodili sećam se dobro sprovodnici komandiri koje i u Klinički centar, jer sam pao bio u sobi 200 sam imao pritisak, a to veče su me vodili i u Klinički centar, to veče u toku noći je dolazila i Hitna pomoć i špricala i mene i Srboljuba zajedno i sutra veče ponovo isto tako smo špricani. Verovatno je to negde i zabeleženo. Ja smatram da se nisam ogrešio o ničemu što sam došao. Ako je pozadina ovo što mi se stavlja na teret, to je verovatno plod moje naivnosti čoveku kome sam verovao ili koji je znao. Politički skupovi me ne zanimaju, ni u svojoj državi. Od 1999. godine, naglašavam ,niti ja niti moja supruga, niti moj sin, jer znam šta su oni, a ne da dodjem 500 km, da mi neko lomi kičmu ovde, za koga, prvo od svih prisutnih, svi što su na ovoj optužnici poznajem samo Srboljuba Dušića i Branku. Srboljuba znam, odrasli smo zajedno. Zajedno smo išli i u školi. Dušića znam, kako je Srboljubu umrla kćerka. Od te godine. Branku najmanje znam, možda par meseci, smo se upoznali pre nego što smo došli ovde, ne znam, znam da živi žena u Novom Sadu, prošlost njenu ne znam, niti me zanima, niti imam pravo da pitam nikoga za ništa. Smatram da je častan i pošten čovek i ona kao i mi, znači kako smo došli u ovu situaciju, kako smo dovedeni, stvarno ne znam, može da se desi ja sada i posle ovolikog vremena, ja smatram da smo izmanipulisani od tih ljudi, koji su to uradili i od ovog Milana i od tog Paje, da su znali, a da nisu nam rekli. Taj Milan je isti znao da ja nikada na politički skup ne bih došao, a rekao sam vam zašto sam išao na ove skupove. Desili su mi se u familiji neke stvari. Nikakav član ili nacionalista nisam gospodjo sudija. Odrastao sam ja jugu Srbije 85% stanovništva je bilo albansko. Mom ocu kada je umro, bilo je jedno 10 albanaca na sahrani. Školski drugovi su mi bili albanci, srednju školu sam završio 4 godine. Bili su mi albanci i dan danas imam kontakt sa njima. Jedan albanac u Beogradu drži poslastičaru i na slave mi dolazi, znači nacionalista ne, a ako smo dospeli dovde, kako sam optužen za najteže krivično delo da sam terorista, kriminalac za mene je to sve to strano. Mladost sam moju proveo na gradilištima.

Predsjednik vijeća:

Imate li još nešto da kažete.

Optuženi:

Ne znam kako sam živ. Nisam znao šta je lek. 6 lekova dnevno pijem, za pritisak, za smirenje, dobio sam i šećer. U maju mesecu mi je puko čir, niko me pogledao nije, kao smrdljiv sir. Samo mogu da zahvalim momcima koji su samnom, koliko je moja krivica časni sude, u sobi gde me gledaju kao svog oca, svi su mladji ispod 30 godina. Mogu da zahvalim i komandirima, koji u svakom momentu i u 10 i u 12 h kad pokucam na vrata, odvedu me i da mi se izmeri pritisak i da mi se da lek i da mi se da inekcija.

Predsjednik vijeća:

Imate li još nešto vezano za optužnicu.

Optuženi:

Ja stvarno ne znam više što da kažem, to je sva istina. Ja mislim da nisam ništa propustio, ali to je jedini cilj koji sam došao. Ako su ti ljudi na jednu ruku sam možda i srećan što sam uhapšen, jer nije policija dozvolila da ti ljudi izmanipulišu samnom, pa me odvedu na neki politički sud, pa da mi neko lomi kičmu. Od političara nikoga ne znam, daleko im lepa kuća bila, ali ovde sve se ovo nešto odugovlači na nesreću moju, koju već 12 meseci ovde sam, 12 mjeseci nisam video ni suprugu.